Κανονισμός (ΕΚ) αριθ. 324/2003 της Επιτροπής

της 20ής Φεβρουαρίου 2003

για καθορισμό των κριτηρίων επιλεξιμότητας των δαπανών των κοινοτικών εργαστηρίων αναφοράς που λαμβάνουν χρηματοδοτική ενίσχυση βάσει του άρθρου 28 της απόφασης 90/424/EΟΚ και των διαδικασιών για την υποβολή δαπανών και τη διενέργεια ελέγχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/572/ΕΚ του Συμβουλίου, της 23ης Ιουλίου 2001(2), και ιδίως το άρθρο 28 παράγραφος 2,

Εκτιμώντας τα ακόλουθα:

(1) Η κοινοτική χρηματοδοτική ενίσχυση χορηγείται στα κοινοτικά εργαστήρια αναφοράς τα οποία ορίζονται από την Κοινότητα για να τα βοηθήσει την εκτέλεση των καθηκόντων και των αρμοδιοτήτων που καθορίζονται στις ακόλουθες οδηγίες, αποφάσεις και κανονισμούς:

- οδηγία 92/35/ΕΟΚ του Συμβουλίου, της 29ης Απριλίου 1992, για την θέσπιση των κανόνων ελέγχου και των μέτρων καταπολέμησης της πανώλης των ίππων(3), όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας,

- οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(4), όπως τροποποιήθηκε τελευταία από την οδηγία 96/23/EΚ(5),

- οδηγία 92/66/ΕΟΚ του Συμβουλίου, της 14ης Ιουλίου 1992, για τη θέσπιση κοινοτικών μέτρων για την καταπολέμηση της ψευδοπανώλους των πτηνών(6), όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας,

- οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και τα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα(7), όπως τροποποιήθηκε τελευταία από την οδηγία 1999/72/EΚ(8),

- οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων(9), όπως τροποποιήθηκε τελευταία από την απόφαση 95/1/EΚ, Eυρατόμ, EΚΑΧ(10),

- απόφαση 93/383/ΕΟΚ του Συμβουλίου, της 14ης Ιουνίου 1993, όσον αφορά τα εργαστήρια αναφοράς για τον έλεγχο των θαλασσίων βιοτοξινών(11), όπως τροποποιήθηκε από την απόφαση 1999/312/ΕΚ(12),

- οδηγία 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών(13),

- οδηγία 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων(14),

- οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους(15),

- απόφαση 96/463/EΚ του Συμβουλίου, της 23ης Ιουλίου 1996, για τον ορισμό του οργανισμού αναφοράς που αναλαμβάνει να συνεργαστεί στο θέμα της ομοιομορφίας των μεθόδων δοκιμής και αξιολόγησης των αποτελεσμάτων των βοοειδών αναπαραγωγής καθαρής φυλής(16),

- απόφαση 1999/313/EΚ του Συμβουλίου, της 29ης Απριλίου 1999, για τα εργαστήρια αναφοράς για τον έλεγχο των μολύνσεων των δίθυρων μαλακίων από βακτήρια και ιούς(17),

- απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων(18),

- οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου(19),

- οδηγία 2001/89/EK του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασσικής πανώλους των χοίρων(20),

- οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων(21),

- κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(22), όπως τροποποιήθηκε τελευταία από τον κανονισμό (EΚ) αριθ. 1326/2001(23).

(2) Πρέπει επίσης να καλύπτεται η χρηματοδοτική ενίσχυση για τη διοργάνωση ετήσιων εργαστηρίων στον τομέα αρμοδιότητας των κοινοτικών εργαστηρίων αναφοράς.

(3) Το ύψος της χρηματοδοτικής ενίσχυσης για τη λειτουργία ορισμένων κοινοτικών εργαστηρίων αναφοράς καθορίζεται σε ετήσια βάση με ειδικές αποφάσεις στους τομείς της δημόσιας υγείας σχετικά με κτηνιατρικά θέματα, της υγείας των ζώων και των ζωικών υπολειμμάτων.

(4) Τα κοινοτικά εργαστήρια αναφοράς που ορίζονται βρίσκονται υπό την επίβλεψη των αρμόδιων αρχών των κρατών μελών.

(5) Σκοπός του παρόντος κανονισμού είναι:

- να ορίσει εντός των ορίων της εν λόγω χρηματοδοτικής ενίσχυσης τις δαπάνες που είναι επιλέξιμες για χρηματοδότηση εκ μέρους της Κοινότητας της λειτουργίας των εργαστηρίων (προσωπικό, κεφαλαιουχικός εξοπλισμός, αναλώσιμες ύλες, συγκριτικές δοκιμές, γενικά έξοδα) και για της διοργάνωσης εργαστηρίων (έξοδα μετακίνησης και ημερήσια αποζημίωση),

- να καθορίσει τις διαδικασίες για την υποβολή των δαπανών και τη διενέργεια ελέγχων.

(6) Οι αρχές της χρηστής χρηματοοικονομικής διαχείρισης δικαιολογούν την εφαρμογή αυτών των κριτηρίων, από την αρχή του έτους 2003, με σκοπό τον προσδιορισμό της επιλεξιμότητας των πραγματοποιηθεισών δαπανών κατά τη διάρκεια του ιδίου έτους.

(7) Για σκοπούς οικονομικού ελέγχου εφαρμόζονται τα άρθρα 8 και 9 του κανονισμού (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής(24).

(8) Tα μέτρα που προβλέπονται στον παρόντα κανονισμό συμμορφώνονται με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εντός των ορίων της ετήσιας χρηματοδοτικής ενίσχυσης που παρέχεται για τη λειτουργία του εργαστηρίου, οι παρακάτω κανόνες επιλεξιμότητας εφαρμόζονται στις δαπάνες που συνδέονται με το προσωπικό, τον κεφαλαιουχικό εξοπλισμό, την αναλώσιμη ύλη, την αποστολή δειγμάτων για συγκριτικές δοκιμές και τα γενικά έξοδα.

1. Προσωπικό

Οι δαπάνες για το προσωπικό, ανεξάρτητα από το καθεστώς του, περιορίζονται στο πραγματικό μισθολογικό κόστος που πραγματοποιείται (αποδοχές, ημερομίσθια, κοινωνικές εισφορές και συνταξιοδοτικές εισφορές) για το επιστημονικό προσωπικό, το προσωπικό με μεταπτυχιακές σπουδές, το τεχνικό και το διοικητικό προσωπικό στο οποίο έχει διατεθεί, εξολοκλήρου ή εν μέρει, η εκτέλεση των κοινοτικών καθηκόντων, όπως ορίζονται στο εγκριθέν πρόγραμμα εργασίας.

Ο χρόνος εργασίας του προσωπικού που αφιερώνεται στην εκτέλεση των κοινοτικών καθηκόντων καταγράφεται και πιστοποιείται με βάση κατ' ελάχιστον 12 μήνες και 1600 ώρες/έτος. Τις εργασίες αυτές εκτελεί τουλάχιστον μία φορά το μήνα το άτομο που ορίζεται επικεφαλής του σχεδίου ή άλλος εξουσιοδοτημένος ανώτερος υπάλληλος του προσωπικού του δικαιούχου.

2. Κεφαλαιουχικός εξοπλισμός

Σε περίπτωση αγοράς, χρηματοδοτικής μίσθωσης ή ενοικίασης του εξοπλισμού, αυτός μπορεί να χρεώνεται ως άμεσο κόστος. Το ποσό της αποζημίωσης για μισθωμένο με χρηματοδοτική μίσθωση ή ενοικιασμένο εξοπλισμό δεν μπορεί να υπερβαίνει το ποσό έναντι του οποίου θα μπορούσε να έχει αγοραστεί ο εξοπλισμός για τη διάρκεια της δοκιμής. Οι δαπάνες που αποζημιώνονται υπολογίζονται ως εξής:

>ΑΝΑΦΟΡΑ ΣΕ ΓΡΑΦΙΚΟ>

A= περίοδος σε μήνες κατά την οποία χρησιμοποιείται ο εξοπλισμός για το σχέδιο, από την ημερομηνία αποστολής. Η επιλεξιμότητα περιορίζεται στον εξοπλισμό για τον οποίο όντως καταβάλλεται πληρωμή κατά την περίοδο που καλύπτεται από την κοινοτική χρηματοδοτική ενίσχυση.

B= περίοδος απόσβεσης 60 μηνών (36 μήνες στην περίπτωση ηλεκτρονικών υπολογιστών με κόστος λιγότερο των 25000 ευρώ).

Γ= κόστος του εξοπλισμού χωρίς ΦΠΑ.

Δ= ποσοστιαία χρήση του εξοπλισμού για το σχέδιο.

Ο μη ανακτήσιμος ΦΠΑ που τυχόν καταβάλλει ο συμβαλλόμενος θεωρείται επιλέξιμη δαπάνη.

3. Αναλώσιμη ύλη

Η αποζημίωση βασίζεται στο πραγματικό κόστος χωρίς ΦΠΑ που πραγματοποιείται κατά την υπό εξέταση περίοδο. Ο δικαιούχος πρέπει επίσης να δηλώσει το ποσοστό του συνολικού προϋπολογισμού του εργαστηρίου για την αναλώσιμη ύλη που αντιστοιχεί στα διάφορα υλικά.

Τυχόν άλλες δαπάνες για διοικητικούς σκοπούς, επαγγελματικά ταξίδια ή γραμματειακές υπηρεσίες θεωρείται ότι καλύπτονται από τα "γενικά έξοδα".

4. Συγκριτικές δοκιμές

Η αποζημίωση γίνεται κατόπιν προσκόμισης δικαιολογητικών και βασίζεται στις πραγματικές δαπάνες χωρίς ΦΠΑ που πραγματοποιούνται για των δειγμάτων προκειμένου να διεξαχθούν οι δοκιμές αυτές.

5. Γενικά έξοδα

Γίνεται αυτόματα εφάπαξ εισφορά ίση με το 7 % των πραγματικών δαπανών για τις οποίες προβλέπεται αποζημίωση, με βάση τις συνολικές άμεσες δαπάνες που απαριθμούνται ανωτέρω (σημεία 1 έως 4).

Άρθρο 2

Προκειμένου να επιλεγεί για κοινοτική χρηματοδοτική ενίσχυση, ο δικαιούχος υποβάλλει και πιστοποιεί τις δαπάνες ετησίως.

Με την προϋπόθεση ότι τα σχέδια δράσης εκτελούνται αποτελεσματικά και ότι οι δικαιούχοι παρέχουν όλες τις αναγκαίες πληροφορίες εντός των χρονικών ορίων που ορίζονται, η κοινοτική χρηματοδοτική ενίσχυση για τη λειτουργία του εργαστηρίου καταβάλλεται ως εξής:

α) είναι δυνατό να καταβληθεί προκαταβολή του 70 % του συνολικού ποσού κατόπιν αιτήματος του δικαιούχου·

β) το υπόλοιπο καταβάλλεται αφού υποβληθούν από το δικαιούχο οικονομική έκθεση επικυρωμένη από το διευθυντή του εργαστηρίου, δικαιολογητικά έγγραφα για τις συγκριτικές δοκιμές καθώς και τεχνική έκθεση·

γ) η επικυρωμένη οικονομική έκθεση υποβάλλεται σύμφωνα με το παράρτημα Ι του παρόντος κανονισμού και το αργότερο έως τις 31 Μαρτίου του έτους που έπεται της περιόδου για την οποία χορηγείται η οικονομική ενίσχυση·

δ) σε περίπτωση μη τήρησης της προθεσμίας, η ενίσχυση μειώνεται κατά 25 % την 1η Μαΐου, κατά 50 % την 1η Ιουνίου, κατά 75 % την 1η Ιουλίου και κατά 100 % την 1η Σεπτεμβρίου.

Εκτός από τις δαπάνες για τις συγκριτικές δοκιμές, ο τεχνικός διευθυντής τηρεί αρχείο με επικυρωμένα αντίγραφα όλων των σχετικών εγγράφων (τιμολόγια, εκκαθαριστικά σημειώματα, κατάλογοι παρουσίας κ.λπ). Οι υποβαλλόμενες δαπάνες πρέπει να καταγράφονται στο σύστημα κοστολόγησης του δικαιούχου και ο δικαιούχος πρέπει να διατηρεί όλα τα δικαιολογητικά έγγραφα επί μία πενταετία για σκοπούς ελέγχου. Τα έγγραφα αυτά, τα οποία αποδεικνύουν ότι όλες τις δαπάνες και όλες τις ώρες εργασίες αντιστοιχούν σε αυτές που εμφανίζονται στην αίτηση για αποζημίωσης αποστέλλονται, εφόσον ζητηθούν, στην Επιτροπή.

Άρθρο 3

Εντός των ορίων της ετήσιας χρηματοδοτικής ενίσχυσης που χορηγείται για τη διοργάνωση εργαστηρίων, οι κανόνες επιλεξιμότητας που παρατίθενται στο παράρτημα ΙΙ εφαρμόζονται στα έξοδα μετακινήσεις και στις ημερήσιες αποζημιώσεις για μέγιστο αριθμό δύο συμμετεχόντων ανά κράτος μέλος.

Άρθρο 4

Με την προϋπόθεση ότι η διοργάνωση του εργαστηρίου είναι αποτελεσματική και ότι οι δικαιούχοι παρέχουν στην Επιτροπή όλες τις αναγκαίες πληροφορίες εντός των ορισθέντων χρονικών ορίων, η κοινοτική χρηματοδοτική ενίσχυση για τη διοργάνωση των εργαστηρίων καταβάλλεται ως εξής:

α) είναι δυνατό να καταβληθεί προκαταβολή του 70 % του συνολικού ποσού κατόπιν αιτήματος του δικαιούχου εντός εξήντα ημερών πριν από την ημερομηνία που έχει ορισθεί για την πραγματοποίηση του εργαστηρίου·

β) το υπόλοιπο καταβάλλεται ύστερα από την αποδοχή εκ μέρους της Επιτροπής των οικονομικών δικαιολογητικών εγγράφων και της τεχνικής έκθεσης σχετικά με τη χρήση της χρηματοδοτικής ενίσχυσης·

γ) τα οικονομικά δικαιολογητικά έγγραφα υποβάλλονται σύμφωνα με το παράρτημα ΙΙΙ του παρόντος κανονισμού και το αργότερο τρεις μήνες από την πραγματοποίηση του εργαστηρίου·

δ) σε περίπτωση μη τήρησης της προθεσμίας, η συνδρομή μειώνεται κατά 25 % για καθυστέρηση ενός μήνα σε σχέση με την προγραμματισμένη ημερομηνία υποβολής των εγγράφων, κατά 50 % για δύο μήνες, κατά 75 % για τρεις μήνες και κατά 100 % για τέσσερις μήνες.

Άρθρο 5

Η Επιτροπή μπορεί να διενεργεί ελέγχους σύμφωνα με το άρθρο 9 του κανονισμού (ΕΚ) 1258/1999.

Άρθρο 6

Ο παρών κανονισμός εφαρμόζεται τη δωδέκατη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ισχύει από την 1η Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Φεβρουαρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 203 της 28.7.2001, σ. 16.

(3) ΕΕ L 157 της 10.6.1992, σ. 19.

(4) ΕΕ L 268 της 14.9.1992, σ. 1.

(5) ΕΕ L 125 της 23.5.1996, σ. 10.

(6) ΕΕ L 260 της 5.9.1992, σ. 1.

(7) ΕΕ L 62 της 15.3.1993, σ. 38.

(8) ΕΕ L 210 της 10.8.1999, σ. 12.

(9) ΕΕ L 62 της 15.3.1993, σ. 69.

(10) ΕΕ L 1 της 1.1.1995, σ. 1.

(11) ΕΕ L 166 της 8.7.1993, σ. 31.

(12) ΕΕ L 120 της 8.5.1999, σ. 37.

(13) ΕΕ L 175 της 19.7.1993, σ. 23.

(14) ΕΕ L 332 της 30.12.1995, σ. 33.

(15) ΕΕ L 125 της 23.5.1996, σ. 10.

(16) ΕΕ L 192 της 2.8.1996, σ. 19.

(17) ΕΕ L 120 της 8.5.1999, σ. 40.

(18) ΕΕ L 95 της 15.4.2000, σ. 40.

(19) ΕΕ L 327 της 22.12.2000, σ. 74.

(20) ΕΕ L 316 της 1.12.2001, σ. 5.

(21) ΕΕ L 192 της 20.7.2002, σ. 27.

(22) ΕΕ L 147 της 31.5.2001, σ. 1.

(23) ΕΕ L 177 της 30.6.2001, σ. 60.

(24) ΕΕ L 160 της 26.6.1999, σ. 103.

ΠΑΡΑΡΤΗΜΑ I

>PIC FILE= "L_2003047EL.001702.TIF">

>PIC FILE= "L_2003047EL.001801.TIF">

ΠΑΡΑΡΤΗΜΑ II

1. Μετάβαση στον τόπο διοργάνωσης του εργαστηρίου

Οι επιλέξιμες δαπάνες για ταξίδι με τρένο είναι αυτές που αντιστοιχούν σε ένα εισιτήριο πρώτης θέσης με τη συντομότερη διαδρομή.

Η απόδοση των δαπανών γίνεται με βάση ένα εισιτήριο οικονομικής θέσης με το φθηνότερο δυνατό ναύλο, λαμβάνοντας υπόψη τους περιορισμούς του ταξιδιού. Όταν το επιτρέπουν οι συνθήκες του ταξιδιού, εφαρμόζονται μειωμένοι ναύλοι (APEX, PEX, Excursion, κ.λπ.). Ωστόσο, εάν το ταξίδι απέχει από ένα σαββατοκύριακο λιγότερο από 24 ώρες, είναι δυνατό να χορηγηθεί επιπλέον ημερήσια αποζημίωση συντήρησης ώστε να είναι δυνατή η εξασφάλιση μειωμένου ναύλου, με την προϋπόθεση ότι αυτό συνεπάγεται συνολική οικονομία (έξοδα μετακινήσεων + ημερήσιες αποζημιώσεις).

Εάν οι συμμετέχοντες, αντί να ταξιδέψουν με αεροπλάνο/τρένο, χρησιμοποιήσουν το ιδιωτικό τους αυτοκίνητο, τα έξοδα θα επιστραφούν με βάση το εισιτήριο τρένου πρώτης θέσης με τη συντομότερη διαδρομή, χωρίς οποιαδήποτε συμπληρωματική επιβάρυνση και εφαρμόζοντας το φθηνότερο ναύλο. Εάν δύο ή περισσότερα άτομα χρησιμοποιήσουν το ίδιο αυτοκίνητο, μόνον ο ιδιοκτήτης του αυτοκινήτου θα δικαιούται επιστροφή των εξόδων μετακίνησης. Τυχόν έξοδα στάθμευσης ή διόδια που θα προκύψουν κατά τη χρήση του ιδιωτικού αυτοκινήτου δεν επιστρέφονται. Οι συμμετέχοντες που χρησιμοποιούν το ιδιωτικό τους αυτοκίνητο εξακολουθούν να φέρουν πλήρη ευθύνη για οποιοδήποτε ατύχημα προκληθεί στο αυτοκίνητό τους ή από το αυτοκίνητό τους σε τρίτους. Ο διοργανωτής του εργαστηρίου δεν μπορεί σε καμία περίπτωση να αποδεχθεί οποιαδήποτε αίτημα για αποζημίωση, ανεξάρτητα από τους λόγους για τους οποίους οι συμμετέχοντες χρησιμοποίησαν το ιδιωτικό τους αυτοκίνητο.

Οποιαδήποτε αμέλεια εκ μέρους του συμμετέχοντα (π.χ. απώλεια κουπονιών) και οι οικονομικές συνέπειες αυτής, αποτελούν αποκλειστική ευθύνη του συμμετέχοντα.

2. Ημερήσιες αποζημιώσεις

Οι ακόλουθες αποζημιώσεις που εφαρμόζονται από την 24η Μαρτίου 1999 [ημερομηνία δημοσίευσης του κανονισμού (ΕΚ, ΕΚΑΧ, Ευρατόμ) αριθ. 620/1999, ΕΕ L 78 της 24.3.1999] ευθυγραμμίζονται με τις αποζημιώσεις που ισχύουν την ημέρα του εργαστηρίου.

>ΘΕΣΗ ΠΙΝΑΚΑ>

ΠΑΡΑΡΤΗΜΑ III

>PIC FILE= "L_2003047EL.002002.TIF">